Diari Oficial de la Generalitat Valenciana


Sumari del DOGV 9671, del 29-08-2023 (2023/8840)

Anunci de l'exposició pública de la relació de béns i drets afectats pel projecte d'expropiació, per taxació conjunta, per a l'obtenció de sòl dotacional públic en l'entorn de l'estació d'ADIF i el CEIP Jaume l de Castelló de la Plana.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9671

Data del DOGV
:   29-08-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/8840


Data del document
:   31-07-2023

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * pla d'urbanisme
    * administració local

Anunci de l'exposició pública de la relació de béns i drets afectats pel projecte d'expropiació, per taxació conjunta, per a l'obtenció de sòl dotacional públic en l'entorn de l'estació d'ADIF i el CEIP Jaume l de Castelló de la Plana. [2023/8840]  
La Junta de Govern Local de l'Ajuntament de Castelló de la Plana, en sessió celebrada en data 27 de juliol de 2023, va adoptar l'acord d'exposició pública de l'esmentat projecte, la part dispositiva del qual disposa:  
  
«Primer. Determinar el procediment de taxació conjunta per a l'obtenció de sòl dotacional en l'entorn de l'estació d'ADIF i del CEIP Jaume I, inclòs en el projecte d'expropiació, datat en desembre de 2022 i redactat per la mercantil Unomil Arquitectos, SLP (signat digitalment per Antonio Cesáreo Agost Pérez i José Guillermo Gauchía Moreno, amb DNI \*\*\*3305\*\* i \*\*\*3228\*\*, respectivament).  
  
  
Segon. Sotmetre a informació pública durant el termini d'un mes el projecte d'expropiació, juntament amb la relació de béns i drets afectats que es detalla a continuació, a fi que per part de les persones interessades es puguen formular-hi les al·legacions i observacions que creguen convenients respecte del projecte d'expropiació, essencialment en relació als béns afectats per l'expropiació o valoració dels seus drets.  
  
Tercer. Traslladar el present acord a les persones titulars de drets inscrits en el registre de la propietat, juntament amb el corresponent full d'apreuament i la proposta de fixació dels criteris de valoració perquè puguen formular-hi al·legacions o una valoració contradictòria en el termini d'un mes, comptador a partir de la notificació.  
  
Quart. Traslladar el present acord al Ministeri Fiscal, en relació a la finca núm. 2 indicada, d'acord amb l'article 5 LEF.  
  
Cinqué. Notificar l'inici del procediment al registre de la propietat i sol·licitar-ne el certificat de domini i càrregues de les finques afectades i la pràctica dels assentaments que corresponguen.»  
  
La qual cosa es fa pública als efectes que, durant el termini d'un mes comptador a partir de l'endemà de la publicació del present anunci, puga aportar-hi les dades oportunes per a rectificar possibles errors en la seua descripció o oposar-se, per raons de fons o forma, a la necessitat d'ocupació.  
Així mateix, i en el mateix termini d'un mes, podrà formular les al·legacions i observacions que considere convenients respecte del projecte d'expropiació, essencialment amb vista a la titularitat o valoració dels seus drets. De la mateixa manera, es publica, als efectes del que es disposa en l'art. 44 de la Llei 39/2015, d'1 d'octubre, del procediment administratiu comú de les administracions públiques, per a les persones interessades que, si és el cas, pogueren figurar com a desconeguts o amb domicili desconegut.  
Aquest projecte d'expropiació podrà consultar-se en la Secció d'Ordenació i Gestió Urbanística i Territorial d'aquest Ajuntament, en c/ Enmig, núm. 82, pis 4t (edifici Quatre Cantons), de dilluns a divendres de 09.00 a 14.00 hores, preferiblement amb cita prèvia. Per a la sol·licitud de cita prèvia o qualsevol consulta de l'expedient i informació del procediment en curs aquesta podrà realitzar-se, dins del termini fixat, a través del correu electrònic ordenacionurbanística@castello.es, en el qual haurà d'especificar el número d'expedient, la informació que sol·licita i un número de telèfon de contacte.  
Finalment i dins del mateix termini, es demana a les persones interessades:  
a) Aportar-hi escriptures o títols de propietat.  
b) Indicar si el mencionat immoble està lliure de càrregues i gravàmens.  
c) Si hi ha ocupants o inquilins, quina data figura en el contracte d'arrendament, les dades d'arrendatari i l'import de l'arrendament.  
  
Castelló de la Plana, 31 de juliol de 2023.- El delegat de Govern de l'Àrea d'Urbanisme i Serveis Públics: Sergio Toledo Llorens.